Playoff NBA lige počeo velikim iznenađenjima
Chicago Bullsi su u doigravanje “uletjeli” poput moćne lokomotive koju vozi mladi Derrick Rose, vjerojatno najbolji igrač sezone
Je li ovo sezona koja će pripasti Dallas Mavericksima ili će proći kao u prethodnih pet godina kada se nisu uspjeli plasirati u drugo kolo playoffa!? Na ovo pitanje nitko ne zna odgovor. Tko bi to očekivao: Memphis je kao gost pobijedio San Antonio, a New Orleans je u Los Angelesu održao Lakersima pravu košarkašku lekciju! Zato bi playoff i mogao biti jako zanimljiv. Uostalom, tko bi rekao na početku sezone da će Chicago Bullsi imati najbolji učinak u ligi? Ali, Bullsi su u doigravanje “uletjeli” poput moćne lokomotive koju vozi mladi Derrick Rose i koji će vjerojatno biti proglašen najboljim NBA igračem! Još kada ekipa ima skakače poput Joakima Noah-e i Carlosa Buzzera, onda se zaista na Bullse mora računati kao na jednog od favorita. Ta je uloga, doduše prije početka prvenstva, pripadala Miami Heatu, s trojicom izvanserijskih igrača: Wade-om, Jamesom i Boshom...No, još im treba vremena da budu savršena momčad. Možda baš u doigravanju eksplodiraju? Možda? Boston Celtics – najstarija momčad u ligi s prosjekom od 33 godine! Možda i to ne bi bio problem da nisu prodali centra Kendricka Perkinsa, pa sada imaju “rupu” pod košem. Doista loš potez! Ostale momčadi u Istočnoj konferenciji su Orlando Magic, koji u potpunosti ovisi o sjajnom centru Dwightu Howardu, Atlanta je premlada, New York Knicksi su pomalo “luda” momčad, Philadelphia 76ersi su sjajan ovogodišnji eksperiment, možda iduće godine budu nešto više od toga, a Indiana je jedina momčad u Playoffu koja ima više poraza nego pobjeda u regularnom dijelu prvenstva. Na Zapadu, ipak, nešto novo: Dvije najbolje momčadi u prvom krugu doigravanja izgubile su na svom terenu: San Antonio je dobio po od Memphisa! Kako je to moguće? Moguće je, jer nije igrao ozljedjeni Manu Ginobili, a Tim Duncan ima najslabiji učinak u karijeri. San Antonio je momčad koja podsjeća na sjajan veliki automobil koji je već prešao 200 tisuća kilometara. Los Angeles Lakersi – u ovoj sezoni čudna momčad kojima su New Orleans Hornetsi održali lekciju u prvom krugu playoffa. Lijepo je putovati okolo u privatnom zrakoplovu sa 16 naslova prvaka, uključujuće posljednje dvije sezone. Ali, moraju uvijek imati na umu da sve ostale NBA momčadi žele upravo “njihovu glavu” i da sve ne može ovisiti o sve nervoznijem Kobe Bryantu i umornom Pau Gasolu! Je li ovo sezona koja će pripasti Dallas Mavericksima ili će proći kao u prethodnih pet godina kada se nisu uspjeli plasirati u drugo kolo playoffa!? Na ovo pitanje nema onoga tko zna odgovor. Oklahoma City Tunder – zanimljiva, odlična momčad, Denver Nuggets uvijek opasni i kvalitetni, Portland nije u ovoj sezoni pružio koliko može, New Orleans bi mogao biti prijatno iznenađenje što su dokazali pobjedom nad Lakersima u Los Angelesu. Sve ključeve u rukama drži fantastični Chris Paul, a Memphis je pobjedom u San Antoniu pokazao da za njih playoff neće biti samo zanimljivo putovanje. Inače, pobjeda nad Spursima je ovoj momčadi prvi uspjeh u povijesti doigravanja.